Diari Oficial de la Generalitat Valenciana


Sumari del DOGV 5449, del 13-02-2007 (2007/1793)

ACORD de 9 de febrer de 2007, del Consell, pel qual es declara la urgent ocupació dels béns i drets subjectes a un expedient d'expropiació forçosa de l'Ajuntament d'Almussafes.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5449

Data del DOGV
:   13-02-2007

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2007/1793


Data del document
:   09-02-2007

Organisme emissor
:   Conselleria de Justícia, Interior i Administracions Públiques

Tipus de document
:   Acord

Descriptors 

:   * Almussafes
    * expropiació
    * administració local

El Consell, en la reunió del dia 9 de febrer de 2007, va adoptar l'acord següent:  
L'Ajuntament d'Almussafes, després de l'aprovació del projecte d'obres i el compliment dels requisits legals, va sol·licitar la declaració d'urgent ocupació dels béns i drets afectats per l'expedient d'expropiació forçosa per a l'execució del Projecte "Explanació i tanca per a l'ampliació de zona esportiva".  
Aquesta declaració d'urgent ocupació es justifica per les raons següents:  
L'obra d'explanació i tanca per a l'ampliació de zona esportiva ha de dur-se a terme amb celeritat, ja que la zona esportiva ubicada al camí de la Foia és utilitzada de forma contínua en l'actualitat per més de setze equips de futbol, la qual cosa suposa una saturació diària de les instal·lacions. Així mateix, aquesta situació provoca que de vegades no es dispose dels equipaments esportius necessaris i en condicions per a la pràctica del futbol. Igualment, el club d'atletisme, amb la seua escola esportiva, utilitza contínuament les esmentades instal·lacions, per la qual cosa cal ampliar-les i dotar-les de les necessitats que aquesta pràctica esportiva necessita. Finalment, cal assenyalar que el poliesportiu municipal es troba saturat, i l'única possibilitat de creixement i de dotar de majors opcions els esportistes que utilitzen aquestes instal·lacions municipals passa per l'ampliació de l'actual zona esportiva prevista en el Pla General d'Ordenació Urbana, per la qual cosa és urgent disposar del terreny suficient per a abordar les necessitats existents en matèria d'equipaments i instal·lacions esportives, la qual cosa justifica àmpliament acudir a aquest procediment especial.  
La relació de propietaris, béns i drets afectats per l'expedient va ser sotmesa a informació pública, i notificada individualment als interessats, els quals no van presentar al·legacions.   
En l'expedient consten l'aprovació del projecte d'obres, l'acta de replantejament i la retenció de crèdit.  
Per tot això, en virtut de les facultats conferides pel Reial Decret 3318/1983, de 25 d'agost, i d'acord amb els articles 50 i 29 de l'Estatut d'Autonomia de la Comunitat Valenciana, en relació amb l'article 25 i la disposició final segona de la Llei de Govern Valencià, a proposta del conseller de Justícia, Interior i Administracions Públiques, el Consell,  
ACORDA  
Declarar la urgent ocupació dels béns i drets subjectes a l'expedient d'expropiació forçosa instruït per l'Ajuntament d'Almussafes, per a l'execució del projecte "Explanació i tanca per a l'ampliació de zona esportiva".   
Relació de béns afectats  
Descripció registral: Parcel·la de terra horta en terme d'Almussafes, partida de Canet, d'una superfície de 8,71452 àrees. Limita, al nord, amb Constantino Gómez Reig; al sud, amb Luis Company; a l'est, amb Juana Condesa, i a l'oest, amb la carretera d'Espioca.  
Referència registral: Tom 1244, llibre 69, foli 22, finca 4379. Sense càrregues.  
Titular registral: Sr. Pedro Vicente Company Escribá  
Possibles titulars actuals: Sra. Prudencia Gonzálvez García i Sr. Vicente i Sr. Silvino Company Gonzálvez.  
Referència cadastral: Polígon 14, parcel·la 56.  
Superfície segons amidament topogràfic: 900,32 m²  
Afectació: Total  
Classificació i qualificació urbanística: Sòl no urbanitzable comú  
El present acord es publicarà en el Diari Oficial de la Comunitat Valenciana als efectes de l'article 56.2 del Reglament d'Expropiació Forçosa, perquè les persones interessades, una vegada publicada la relació i fins al moment de l'alçament de l'acta prèvia, puguen formular al·legacions per escrit davant de la corporació local expropiant, només als efectes d'esmenar possibles errors que s'hagen produït en relacionar els béns afectats per la urgent ocupació.  
Aquest acord posa fi a la via administrativa, en virtut de l'article 109.c) de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener. Les persones interessades podran interposar en contra els recursos següents:  
a) Recurs potestatiu de reposició davant del Consell, en el termini d'un mes, comptador a partir de l'endemà a aquell en què tinga lloc la publicació de l'acord en el Diari Oficial de la Comunitat Valenciana. Contra la desestimació expressa del recurs potestatiu de reposició es podrà interposar, en el termini de dos mesos, o, si fa al cas, contra la desestimació presumpta pel transcurs d'un mes, en el termini de sis mesos, recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana. En cas d'haver-se interposat recurs administratiu potestatiu de reposició, no es podrà interposar recurs contenciós administratiu, fins que el primer siga resolt expressament o s'haja produït la seua desestimació presumpta pel transcurs d'un mes. Això d'acord amb el que estableixen els articles 48, 107 i següents, i 116 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificada per la Llei 4/1999, de 13 de gener, i 46 de la Llei 29/1998, de 13 de juliol, Reguladora de la Jurisdicció Contenciosa Administrativa.  
b) Directament recurs contenciós administratiu davant de la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos, comptadors a partir del dia següent de la publicació de l'acord en el Diari Oficial de la Comunitat Valenciana, d'acord amb els articles 10 i 46 i següents de la Llei 29/1998, de 13 de juliol, Reguladora de la Jurisdicció Contenciosa Administrativa.  
Tot això sense perjudici que les persones interessades puguen exercitar qualsevol altra via que estimen adient.  
Valencia, 9 de febrer de 2007  
El vicepresident i secretari del Consell,  
VÍCTOR CAMPOS GUINOT